b'\n_START_ARTICLE_\nLilith Love\n_START_PARAGRAPH_\nLilith Love on Henri\xc3\xabtte Johanna Ignatia Maria van Gasterenin  (9. syyskuuta 1964 Sevenum, Alankomaat) taiteilijanimi. Lilith Love on valokuvataiteilija joka tunnetaan v\xc3\xa4lill\xc3\xa4 kiistoja her\xc3\xa4tt\xc3\xa4neist\xc3\xa4 omakuvistaan. Muita aiheita h\xc3\xa4nen t\xc3\xb6iss\xc3\xa4\xc3\xa4n on vapaus, tasa-arvo, naiseus  ja naisten arkkityypit.\n_START_SECTION_\nEl\xc3\xa4m\xc3\xa4nvaiheita\n_START_PARAGRAPH_\nLilith on nelj\xc3\xa4henkisen perheens\xc3\xa4 nuorin j\xc3\xa4sen. H\xc3\xa4nen is\xc3\xa4ns\xc3\xa4 ty\xc3\xb6skenteli postivirkailijana. Jo lapsuudessaan h\xc3\xa4n kiinnostui piirt\xc3\xa4misest\xc3\xa4, kirjoittamisesta ja ruoan laittamisesta. H\xc3\xa4n opiskeli aluksi sihteeriksi ja ty\xc3\xb6skenteli sihteerin\xc3\xa4 vuosien 1983 ja 2000 v\xc3\xa4lisen\xc3\xa4 aikana. _NEWLINE_Vuonna 2005 Lilith Love julkaisi eroottisen keittokirjan ja h\xc3\xa4n aloitti bloggaamisen. Bloginsa kuvitukseksi h\xc3\xa4n alkoi ottaa omakuvia. Vuodesta 2006 alkaen tekstit ovat j\xc3\xa4\xc3\xa4neet pois ja Lilith Love on keskittynyt valokuviin. H\xc3\xa4nen ty\xc3\xb6ns\xc3\xa4 on her\xc3\xa4tt\xc3\xa4nyt n\xc3\xa4rk\xc3\xa4styst\xc3\xa4 ja Saksassa pidetyss\xc3\xa4 n\xc3\xa4yttelyss\xc3\xa4 h\xc3\xa4nen t\xc3\xb6it\xc3\xa4\xc3\xa4n poistettiin. H\xc3\xa4nen uskonnolliset ty\xc3\xb6ns\xc3\xa4 ovat nousseet Alankomaissa keskustelun aiheiksi._NEWLINE_Vuonna 2012 Lilith Love piti n\xc3\xa4yttelyn Yhdysvalloissa. Samana vuonna h\xc3\xa4n aloitti projektin A House is not a home, jossa h\xc3\xa4n ottaa omakuvia itselleen tuntemattomien henkil\xc3\xb6iden kodeissa. Lis\xc3\xa4ksi h\xc3\xa4n aloitti ty\xc3\xb6skentelyn Borrelioosia sairastavien parissa.'